
AMENAJAREA TERITORIULUI ŞI ECHILIBRU ECOLOGIC 


	Bucureşti,

	Nr.
	26/323


Către

BIROUL PERMANENT AL CAMEREI DEPUTAŢILOR


Vă înaintăm, alăturat, raportul asupra propunerii legislative pentru stimularea şi sprijinirea construcţiilor de case, trimisă comisiei pentru examinare pe fond, cu adresa nr. Pl.x 423 din 20 iunie 2011.

PREŞEDINTE,

VASILE GHERASIM
Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.69.34; e-mail: cp06@cdep.ro

COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC
	Bucureşti,
	4.10.2011

	Nr.
	26/323


R A P O R T      
asupra propunerii legislative pentru stimularea şi sprijinirea 
construcţiilor de case

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr. Pl.x 423 din 20 iunie 2011, cu dezbaterea pe fond în procedură obişnuită, a propunerii legislative pentru stimularea şi sprijinirea construcţiilor de case.

La întocmirea prezentului raport Comisia a avut în vedere:

· avizul favorabil al Consiliului Legislativ (nr.331/21.03.2011)
· avizul favorabil al Comisiei juridice de disciplină şi imunităţi (nr. Plx423/28.06.2011)

· avizul negativ al Comisiei pentru industrii şi servicii (nr.23/200/26.09.2011)

· punctul de vedere negativ al Guvernului (nr. 2057/2.09.2011)

Propunerea legislativă are ca obiect de reglementare acordarea unor facilităţi privind construirea de case, persoanelor fizice şi juridice care deţin terenuri cu o suprafaţă minimă de 400 mp, în măsura în care optează pentru unul din cele 10 modele de proiecte propuse de Ministerul Dezvoltării Regionale şi Turismului, urmărindu-se relansarea construcţiei de case cu costuri minime.

Comisia propune Plenului Camerei Deputaţilor respingerea propunerii legislative din următoarele consideraţii: limitarea la 10 proiecte tip pentru care se poate construi fără autorizaţie, reprezintă, pe de o parte, o restrângere drastică a posibilităţilor de rezolvare creativă a obiectelor de arhitectură, iar pe de altă parte se constituie ca premisă a unei uniformizări arhitecturale inaplicabile diversităţii specificului arhitectural regional şi local din România.
În ceea ce priveşte reglementarea avută în vedere de iniţiatori potrivit căreia, prin derogare de la prevederile Legii nr.50/1991, executarea lucrărilor de construcţii ar putea fi permisă fără deţinerea autorizaţiei de construire, considerăm că a construi fără autorizaţie de construire în condiţiile alegerii unui proiect-tip de casă nu se justifică.

În conformitate cu dispoziţiile Legii nr.50/1991, actul de existenţă juridică al unei construcţii este autorizaţia de construire, completată cu procesul-verbal de recepţie care constată concordanţa cu proiectul autorizat. În lipsa altor prevederi care să menţină existenţa juridică a construcţiilor, eliminarea acestor acte din legislaţie nu este posibilă în acest moment.

În ceea ce priveşte sursele de finanţare, menţionăm că acestea nu se încadrează în prevederile legale în vigoare cu privire la formarea, administrarea, angajarea şi utilizarea fondurilor publice, reglementarea avută în vedere prin iniţiativa legislativă presupunând un efort suplimentar din partea bugetului de stat, iniţiatorii neprecizând mijloacele necesare pentru acoperirea minusului de venituri sau creşterea cheltuielilor.

 Propunerea legislativă face parte din categoria legilor ordinare, conform art.76 alin.(2) din Constituţia României, republicată.
La dezbaterile care au avut loc în şedinţa comisiei din 4 octombrie 2011 a participat, în conformitate cu prevederile art.54 şi 55 din Regulamentul Camerei Deputaţilor, republicat, domnul Eugen Curteanu – secretar de stat în cadrul Ministerului Dezvoltării Regionale şi Turismului.
La lucrările comisiei au fost prezenţi 28 deputaţi, din totalul de 30 membri ai comisiei.
Raportul de respingere al comisiei a fost adoptat cu unanimitate de voturi.
Senatul a respins propunerea legislativă în şedinţa din 15 iunie 2011.
Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat. 

	PREŞEDINTE,
	SECRETAR,

	Vasile GHERASIM
	Gheorghe CIOCAN


Consilier, Roxana Feraru

